Get Lucky

"Get Lucky" הוא שיר שנכתב ובוצע על ידי צמד מוזיקה אלקטרונית הצרפתי דאפט פאנק בהשתתפותם של פארל ויליאמס ונייל רוג'רס. השיר יצא לאור ב-19 באפריל 2013 כסינגל הראשון מאלבום האולפן הרביעי של הצמד, Random Access Memories. לפני שחרורו כסינגל, "Get Lucky" הופיע בפרסומות טלוויזיה ששודרו במהלך סאטרדיי נייט לייב, ולאחר מכן רוג'רס וויליאמס הודיעו על השתתפותם בשיר. "Get Lucky" הוא שיר דיסקו, פאנק ופופ בהשראת מוזיקת האוס עם מילים, שלדברי ויליאמס עוסקות במזל הטוב של חיבור עם מישהו, כמו גם כימיה מינית. "Get Lucky" זכה מאז לשבחי המבקרים, כאשר כמה מהם שיבחו את השירה של ויליאמס ואת ריפים הגיטרה של רוג'רס. השיר זכה להצלחה רבה במצעדים כאשר דורג בעשרת המקומות הראשונים ביותר מ-32 מדינות. השיר הגיע למקום הראשון במספר מדינות, ביניהן ישראל ובריטניה וגם בצרפת, ארץ מולדתם של דאפט פאנק, שם ה-SNEP העניק לו את התואר יהלום. "Get Lucky" הגיע למקום השני בילבורד הוט 100 האמריקאי במשך חמישה שבועות רצופים, והעניק לדאפט פאנק את הלהיט הראשון שלהם שהגיע לטופ 10 בארצות הברית. בבריטניה, הסינגל עמד בראש מצעד הסינגלים הבריטי במשך ארבעה שבועות והיה הסינגל השני הנמכר ביותר בשנת 2013 עם 1,308,007 עותקים שנמכרו. השיר זכה במספר פרסים, כולל פרס גראמי להקלטת השנה ופרס גראמי לביצוע הפופ הטוב ביותר של צמד/להקה בטקס פרסי הגראמי השנתי ה-56. דאפט פאנק ביצעו אותו בתוכניות טלוויזיה ותוכניות פרסים רבות, כולל טקס פרסי הגראמי השנתי ה-56, שבמהלכו סטיבי וונדר הצטרף לרוג'רס, ויליאמס ודאפט פאנק על הבמה כדי לבצע את השיר. השיר מלווה בריף גיטרה מיוחד שיצר המפיק והיוצר נייל רוג'רס, מחלוצי הדיסקו פאנק של סוף שנות ה-70 ומפיקם של אלבומים חשובים במהלך שנות השמונים ביניהם אלבומים של דייוויד בואי, מדונה, דוראן דוראן ועוד. ריף זה ידוע כחלק מסגנון ניגון שהפך סימן היכר של רוג'רס ברבים מלהיטי דיסקו ופופ כמו בשירי להקת שיק, סיסטר סלג' ועוד. דאפט פאנק פגשו לראשונה את הגיטריסט האמריקאי נייל רוג'רס במסיבת האזנה בניו יורק לאלבום הבכורה של הצמד משנת 1997, Homework, והפכו לחברים לאחר מכן. עם זאת, רוג'רס ציין כי סדרה של כמעט החמצות והתנגשויות תזמון עיכבו את הסיכוי שלהם לשתף פעולה. הצמד הזמין אותו בסופו של דבר לסשנים של Random Access Memories באולפני אלקטריק ליידי בניו יורק. הזמר האמריקאי פארל ויליאמס היה מעוניין לעבוד עם דאפט פאנק, הוא שמע לראשונה על הפרויקט של דאפט פאנק באחת המסיבות של מדונה, והציע את שירותיו לשיתוף פעולה. הוא התבדח ואמר: "אם אתם רוצים שאנגן רק בטמבורין, אני אעשה את זה". הצמד וויליאמס נפגשו מאוחר יותר בפריז, שם הוא חלק חלק מהחומרים שלו. ויליאמס הסביר שהוא קיבל השראה מרוג'רס מבלי לדעת שדאפט פאנק הקליט איתו במקרה. כחבר בצוות ההפקה של הנפטונז, ויליאמס סיפק בעבר רמיקס לשיר "Harder, Better, Faster, Stronger" שהופיע באלבום Daft Club ב-2003. דאפט פאנק שימשו גם ככותבים ומפיקים שותפים של הסינגל "Hypnotize U" מ-2010 של N.E.R.D., להקתו של ויליאמס. "Get Lucky" הושלם תוך כ-18 חודשים. לפני מעורבותו של רוג'רס, השיר התקיים בצורה גסה שבמרכזה פסנתר אלקטרוני של וורליצר. לאחר שהאזין לדמו של דאפט פאנק למה שיהפוך ל-"Get Lucky", רוג'רס ביקש להשתיק את כל האלמנטים מלבד רצועת התופים כדי שיוכל ליצור רצועת גיטרה מתאימה. הוא סיפר שהוא התנסה עד שהצמד היה מרוצה. לאחר שרוג'רס סיים, דאפט פאנק ביקשו מניית'ן איסט להקליט מחדש את רצועת הבס כך שיתאים לביצועיו של רוג'רס. רוג'רס הרחיב עוד: "בסופו של דבר כל השאר ניגנו לי מחדש". מיקסר והמהנדס מיק גוזאוסקי סיפר שגיטרת הקצב השתלבה בקלות בהפקה: "התנסיתי באיזון ומיצוב אחר, ועבדתי על דברים אחרים סביבה. הוא לא היה צריך לעבור עיבוד - ניילוס פשוט נשמע נהדר כמו שהוא". השיר כפי שהוא מופיע באלבום כולל גם סינתיסייזר של דאפט פאנק, קלידים של כריס קסוול וגיטרה נוספת בביצוע פול ג'קסון ג'וניור. ויליאמס ציין כי הצמד אימץ גישה פרפקציוניסטית כאשר הקליט את השירה עבור "Get Lucky", כאשר הוא התבקש לבצע מספר טייקים ומספר מופעים של משפטים ספציפיים. הוא גם אמר שכאשר חזר לארצות הברית לאחר הקלטת שירתו, הוא "שכח הכל" בנוגע להלחנת השיר "Get Lucky". הוא ייחס זאת לג'ט לג, אבל תהה בצחוק אם דאפט פאנק שיבשו את זכרונו. הצמד הגיב, ואמר כי המילים והביצוע של ויליאמס עלו באופן ספונטני, וככל הנראה זו הסיבה שהוא התקשה לזכור את השיר. לרגל חגיגות 10 שנים לאלבום, יצא במהלך 2023 סדרת וידאו בשם Memory Tapes. בפרק של ויליאמס, הוא חשף שהוא לא ציפה שהשירה שלו תהיה בגרסאות המוגמרות של "Get Lucky" ו-"Lose Yourself to Dance". הפרק מכיל קטעים מתגובתו של ויליאמס כשהאזין לשני השירים שהושלמו בפעם הראשונה. "Get Lucky" נחשף לראשונה בפומבי באמצעות שתי פרסומות טלוויזיה בנות 15 שניות בסאטרדיי נייט לייב. רוג'רס הכריז על השתתפותו לשיר זמן קצר לאחר מכן, וציין כי רמיקסים שונים של מעריצים של הקליפים הופיעו ברשת מאז ששודר. הטריילר השלישי, שהוצג בפסטיבל המוזיקה והאמנויות קואצ'לה, הודיע רשמית על מעורבותו של ויליאמס בשיר ומציג את דאפט פאנק, רוג'רס וויליאמס מופיעים יחד. סדרת הרשת השיווקית The Collaborators כללה קטעים מתוך "Get Lucky", שהגיעו לשיאם בפרק שהתמקד בויליאמס בו השיר הוזכר לראשונה בשמו. השיר הודלף ושודר בתחנות רדיו שונות ימים ספורים לפני שיצא כסינגל. יום לפני יציאת השיר, עטיפת הסינגל נחשפה באמזון, ובה להקה מנגנת מול שמש שוקעת. דאפט פאנק הוציאו את השיר כסינגל המוביל מתוך אלבום האולפן הרביעי והאחרון שלהם, Random Access Memories, ב-19 באפריל 2013. טריילר לרמיקס הרשמי של "Get Lucky" שוחרר דרך ערוץ היוטיוב של קולומביה רקורדס ב-25 ביוני 2013. רוג'רס הצהיר מאוחר יותר כי קטעי וידאו עבור "Lose Yourself to Dance" צולמו במקביל לקטעים עבור "Get Lucky". הרמיקס של דאפט פאנק שוחרר מאוחר יותר בספוטיפיי, ונכון ל-27 ביוני 2013, הושמע 64 מיליון פעמים. רוג'רס הצהיר בראיון לגרדיאן כי קליפ שונה לשיר צולם במרץ 2013, שונה מהטריילר של קואצ'לה. סינגל ויניל בגודל 12 אינץ' יצא לאור ב-16 ביולי 2013, וכלל רמיקס בן עשר דקות של דאפט פאנק, גרסת האלבום ועריכת הרדיו. קרדיטים נלקחו מ-Random Access Memories. דאפט פאנק - הפקה, שירה, סינתיסייזר פארל ויליאמס - שירה נייל רוג'רס - גיטרה פול ג'קסון ג'וניור - גיטרה כריס קסוול - קלידים ניית'ן איסט - בס עומר חכים - תופים מידע על הסינגל "Get Lucky" באתר מיוזיק בריינז מידע על היצירה "Get Lucky" באתר Discogs מילות השיר "Get Lucky" באתר Genius סרטון השיר "Get Lucky" באתר יוטיוב Get Lucky, בביצוע דאפט פאנק, סרטון באתר יוטיוב Dazed, Nile Rodgers' top five Daft Punk tracks, Dazed, ‏2013-05-13 (באנגלית) Jon Blistein, Nile Rogers on Daft Punk's 'Random Access', Rolling Stone, ‏2013-04-11 (באנגלית אמריקאית) Linda Leseman, Nile Rodgers Explains the "Deep Hidden Meaning" of "Get Lucky", The Village Voice, ‏2013-09-25 R. J. Cubarrubia, Pharrell on Daft Punk's New Album, Rolling Stone, ‏2013-04-15 (באנגלית אמריקאית) Daft Club (liner notes). Daft Punk. Virgin Records, a division of EMI Music France. 2003. Nothing (liner notes). N.E.R.D. Interscope Records, a division of Universal Music Group. 2010. Daft Punk, Pitchfork, ‏2013-05-14 (באנגלית) Recording Random Access Memories | Daft Punk, www.soundonsound.com Video: Nile Rodgers interview: 'Daft Punk and I were on unified plane of grooviness' - Telegraph, web.archive.org, ‏2017-11-13 Daft Punk Speak To Pete Tong, נבדק ב-2024-01-02 Icons: Mick Guzauski on Engineering and Mixing Daft Punk's 'Random Access Memories' Random Access Memories (liner notes). Daft Punk. Columbia Records, a division of Sony Music Entertainment. 2013. Jonah Weiner, Daft Punk: All Hail Our Robot Overlords, Rolling Stone, ‏2013-05-21 (באנגלית אמריקאית) Daft Punk share unseen 'Random Access Memories' studio footage in new 'Memory Tapes' interview series: Watch, DJMag.com, ‏2023-07-28 (באנגלית) Condé Nast, Watch Pharrell Williams Hear Daft Punk’s Finished Cut of “Get Lucky” for the First Time, Pitchfork, ‏2023-10-11 (באנגלית אמריקאית) Jesse Serwer, Nile Rodgers: Daft Punk Collaboration 'Felt Unbelievably Natural', Rolling Stone, ‏2013-03-23 (באנגלית אמריקאית) Billboard Staff, Daft Punk Tease New Album at Coachella, During ‘Saturday Night Live,’ Reveal Guests, Billboard, ‏2013-04-14 (באנגלית אמריקאית) Daft Punk's 'Get Lucky' Gets Very Specific Release Date, MTV (באנגלית) Daft Punk release Get Lucky single, Metro, ‏2013-04-18 (באנגלית) David Greenwald, Daft Punk Releases Official ‘Get Lucky’ Single, Billboard, ‏2013-04-19 (באנגלית אמריקאית) Brian Anthony Hernandez, Listen to Daft Punk's 10-Minute 'Get Lucky' Remix, Mashable, ‏2013-06-26 (באנגלית) Helmore, Edward (2013-04-27). "Disco's back as Nile Rodgers tops chart again – with help from his French friends". The Observer (באנגלית בריטית). ISSN 0029-7712. נבדק ב-2024-01-04. Listen to Daft Punk's 10-Minute 'Get Lucky' Remix Get Lucky (feat. Pharrell Williams) [Radio Edit] - Single by Daft Punk on Apple Music (באנגלית בריטית), 2013-04-19, נבדק ב-2024-01-03 Get Lucky, נבדק ב-2024-01-03 Get Lucky (feat. Pharrell Williams & Nile Rodgers) [Daft Punk Remix] by Daft Punk on Apple Music (באנגלית בריטית), 2013-07-03, נבדק ב-2024-01-03 Random Access Memories (liner notes). Daft Punk. Columbia Records. 2013. The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) מידע על Get Lucky, באתר המצעד האוסטרי, ארכיון מידע על Get Lucky, באתר המצעד האיטלקי, ארכיון מידע על Get Lucky, באתר המצעד הגרמני מידע על Get Lucky, באתר מצעד דנמרק מידע על Get Lucky, באתר המצעד של ניו זילנד מידע על Get Lucky, באתר המצעד הספרדי מידע על Get Lucky, באתר המצעד השוודי